Antisikh-opptøyene i 1984

Antisikh-opptøyene i 1984, også referert til som antisikh-pogromen eller -massakren i 1984,State pogroms glossed over. The Times of India. 31. desember 2005. var fire dager med vold i Nord-India og da spesielt i Delhi. Under opptøyene drepte en væpnet mobb (urolig folkemasse) tilhørende Kongresspartiet ubevæpnede sikher; både menn, kvinner og deres barn ble drept. Sikhenes hjem, butikker og skoler ble plyndret og satt fyr på, og gurdwaraer ble også angrepet. 

Under unntakstilstanden i 1970-årene ble flere tusen sikher som demonstrerte for selvstyre satt i fengsel. Urolighetene begynte i juni 1984, nærmere bestemt under «Operasjon Blue Star», da Indira Gandhi beordret den indiske hæren til å angripe sikh-separatister som befant seg i Det gylne tempel i Amritsar. Angrepet på Det gylne tempel førte til at mange uskyldige pilegrimer ble ofre for volden. Mange religiøse gjenstander og historiske bygninger ble også jevnet med jorden. Angrepet og en senere operasjon utført av Indias paramilitære styrker for å fjerne separatister fra landsbygdene i Punjab, ble av mange moderate sikher oppfattet som et angrep på deres tro. 

Urolighetene i Delhi ble utløst av mordet på Indira Gandhi 31. oktober 1984, da to av Gandhis sikh-livvakter begynte å skyte mot henne i en hevnaksjon mot hennes handlinger i de foregående månedene. Den indiske regjeringen meldte om at 2 700 sikher ble drept, men menneskerettighetsorganisasjoner og aviser oppga dødstallet til å være 10 000 – 17 000. I etterkant av hendelsen opplyste den indiske regjeringen om at 20 000 hadde flyktet fra byen, men PUCL rapporterte imidlertid om «minst» 50 000 fordrevne. De mest berørte områdene var bydelene i Delhi. Menneskerettighetsorganisasjoner og aviser mente at massakren var planlagt og organisert.Swadesh Bahadur Singh (editor of the Sher-i-Panjâb weekly): "Cabinet berth for a Sikh", Indian Express, 31. mai 1996. Sammensvergelsen av politiske myndigheter under massakren og regjeringens unnlatelse av å straffeforfølge mistenkte drapsmenn styrket vanlige sikhers tanker om å støtte Khalistan-bevegelsen. Akal Takht, det styrende religiøse organet for sikhisme, anser drapene for å være et folkemord.  

I 2011 opplyste Human Rights Watch om at den indiske regjeringen «ennå hadde til gode å straffe de ansvarlige for massedrapene». WikiLeaks-lekkasjene i 2011 avslørte at USA var overbevist om den indiske regjeringens medvirkning i opptøyene, med Kongresspartiet i spissen, og beskrev det som Kongress-regjeringens «opportunisme» og «hat» mot sikher.  I 2011 ble det også oppdaget en ny rekke massegraver i Haryana, og Human Rights Watch meldte om at «utbredte antisikh-angrep i Haryana var en del av et større hevnangrep» i India.  

 Referanser 

 Videre lesing 


 Parvinder Singh. 1984 Sikhs' Kristallnacht. 28-page report, 2009. 

 Cynthia Keppley Mahmood. Fighting for Faith and Nation: Dialogues With Sikh Militants. University of Pennsylvania Press, ISBN 978-0-8122-1592-2.
 Cynthia Keppley Mahmood. A Sea Of Orange: Writings on the Sikhs and India. Xlibris Corporation, ISBN 978-1-4010-2857-2
 Ram Narayan Kumar et al.  Reduced to Ashes: The Insurgency and Human Rights in Punjab. South Asia Forum for Human Rights, 2003. Report 
 Joyce Pettigrew. The Sikhs of the Punjab: Unheard Voices of State and Guerrilla Violence. Zed Books Ltd., 1995.
 Anurag Singh.  Giani Kirpal Singh’s Eye-Witness Account of Operation Bluestar. 1999.
 Patwant Singh. The Sikhs. New York: Knopf, 2000.
 Harnik Deol.  Religion and Nationalism in India: The Case of the Punjab. London: Routledge, 2000
 Mark Tully. Amritsar: Mrs Gandhi's Last Battle.  ISBN 978-0-224-02328-3.
 Ranbir Singh Sandhu. Struggle for Justice: Speeches and Conversations of Sant Jarnail Singh Bhindranwale. Ohio: SERF, 1999.
 Iqbal Singh.  Punjab Under Siege: A Critical Analysis. New York: Allen, McMillan and Enderson, 1986.
 Paul Brass. Language, Religion and Politics in North India. Cambridge: Cambridge University Press, 1974.
 PUCL report "Who Are The Guilty. Link to report.
 Manoj Mitta & H.S. Phoolka. When a Tree Shook Delhi (Roli Books, 2007), ISBN 978-81-7436-598-9.
 Jarnail Singh, 'I Accuse...' (Penguin Books India, 2009),  ISBN 978-0-670-08394-7
 Jyoti Grewal, 'Betrayed by the state: the anti-sikh pogrom of 1984' (Penguin Books India, 2007), ISBN 978-0-14-306303-2

 Eksterne lenker 
 Antisikh-opptøyenes hjemmeside  på Times of India''
 Misra Commission Report
 Ahooja Committee Report
 Who Are The Guilty?

Kategori:1984 i India
Kategori:Sikhisme i India
Kategori:Opptøyer